Diari Oficial de la Generalitat Valenciana


Sumari del DOGV 3878, del 15-11-2000 (2000/9010)

ORDRE de 6 d'octubre de 2000, del conseller d'Obres Públiques, Urbanisme i Transports, per la qual es desplega el Decret 110/2000, de 18 de juliol, del Govern Valencià, que aprova el Reglament Orgànic i Funcional de la Conselleria d'Obres Públiques, Urbanisme i Transports.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/10/06/(2)/dof/vci/html**

### Dades del document

Número de DOGV
:   3878

Data del DOGV
:   15-11-2000

Secció del DOGV
:   I. DISPOSICIONS GENERALS

Número del document
:   2000/9010


Data del document
:   06-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * Conselleria Obres Públiques, Urbanisme i Transports
    * reglament intern
    * administració regional
    * legislació

ORDRE de 6 d'octubre de 2000, del conseller d'Obres Públiques, Urbanisme i Transports, per la qual es desplega el Decret 110/2000, de 18 de juliol, del Govern Valencià, que aprova el Reglament Orgànic i Funcional de la Conselleria d'Obres Públiques, Urbanisme i Transports. [2000/9010]
  
Aprovat el Reglament Orgànic i Funcional de la Conselleria d'Obres Públiques, Urbanisme i Transports, l'estructura del qual es conforma pel nivell directiu d'aquesta, el de la Secretaria General Administrativa i les diferents àrees i divisions, es fa necessari el desenvolupament dels dits òrgans fins al nivell de cap de servei.
  
Per això i fent ús de les facultats que m'atribueix l'article 71 de la Llei 5/1983, de 30 de desembre, del Govern Valencià, en relació amb la disposició final del Decret 225/1999, de 15 de desembre,
  
ORDENE
  
Article 1. De la Secretaria General
  
1. La Secretaria General, d'acord amb el vigent Reglament Orgànic i Funcional d'aquesta Conselleria, es compon de les unitats següents: Secretaria General Administrativa, Àrea d'Estudis i Documentació i Servei Jurídic.
  
2. La Secretaria General Administrativa s'estructura en els serveis següents:
  
a) Servei Pressupostari.
  
b) Servei d'Anàlisi i Avaluació d'Inversions.
  
c) Servei de Coordinació i Supervisió de Projectes.
  
d) Servei d'Organització i Informàtica.
  
e) Servei de Gestió Administrativa.
  
f) Servei de Contractació i Expropiacions.
  
g) Servei de Personal.
  
2.a) Al Servei Pressupostari correspondrà:
  
- L'elaboració de l'avantprojecte de pressupost de la Conselleria.
  
- El control i el seguiment de l'execució pressupostària i les seues modificacions, així com la gestió econòmica d'ingressos i despeses en general.
  
- L'elaboració de la informació econòmica i pressupostària necessària per a la gestió de les distintes unitats administratives.
  
2.b) Al Servei d'Anàlisi i Avaluació d'Inversions correspondrà:
  
- La promoció i el seguiment dels projectes que tinguen finançament condicionat de la Unió Europea en col·laboració amb el Servei Pressupostari.
  
- L'avaluació, l'anàlisi i l'elaboració d'informes sobre inversions i despeses en general, amb vista que la seua execució es desenvolupe d'acord amb els principis d'eficiència i economia.
  
2.c) Al Servei de Coordinació i Supervisió de Projectes correspondrà:
  
- La supervisió dels projectes tècnics i en concret dels avantprojectes i els projectes d'obra, així com de les seues modificacions, i que podrà demanar els aclariments, les ampliacions o les rectificacions que crega oportunes per a l'esmena de defectes o esmenar-los per si mateix.
  
- La vigilància del compliment de les normes reguladores tant tècniques com jurídiques en els citats documents.
  
El secretari general podrà destacar unitats del Servei de Supervisió de Projectes a les direccions generals o territorials que ho necessiten.
  
2.d) Al Servei d'Organització i Informàtica correspondrà:
  
- L'adopció de les mesures conduents a la racionalització, la simplificació, la informatització i la millora de la tramitació administrativa, de l'estructura i dels mètodes de treball.
  
- L'aplicació de les noves tecnologies i desenvolupament de les tècniques informàtiques.
  
- Proposta de millores de processos i tasques administratives, així com dels instruments de gestió.
  
- L'anàlisi funcional de les aplicacions.
  
- El disseny i la normalització d'impresos i la logística de les comunicacions.
  
- La implantació, el desenvolupament, el manteniment, el seguiment i el control dels projectes informàtics de tota la Conselleria.
  
- La formació i l'assistència tècnica als usuaris.
  
2.e) Al Servei de Gestió Administrativa correspondrà:
  
- L'impuls i el seguiment de tots els expedients de la Conselleria que comporten despesa, i es tramitaran aquells que no competisquen a d'altres dependències.
  
- L'organització de l'arxiu, el registre general de documents i de la informació al públic.
  
- La coordinació i l'aplicació de criteris d'economia en l'adquisició de mobiliari i material no inventariables.
  
- Supervisió i control de despeses corrents.
  
- El manteniment dels locals i les instal·lacions de la Conselleria.
  
- La proposta de criteris de funcionament en matèries que afecten el règim interior de la Conselleria.
  
- El suport administratiu de la Junta de Compres.
  
- La coordinació, si és procedent, de les unitats destacades de la Secretaria General en aquelles matèries competència del servei.
  
2.f) Al Servei de Contractació i Expropiacions correspondrà:
  
- La gestió i la tramitació dels expedients relatius a expropiació i contractació administrativa.
  
- La confecció de plecs de condicions, fiances i documents contractuals.
  
- La tramitació de la reversió d'expropiacions efectuades.
  
- Les actuacions davant del Jurat Provincial d'Expropiació o tribunals competents.
  
- L'elaboració d'informes i propostes de resolució i la gestió de totes les incidències que es deriven dels expedients de contractació i expropiacions, i es posarà atenció en la correcta aplicació de les normes legals vigents en tot el procés.
  
2.g) Al Servei de Personal correspondrà:
  
- La gestió del personal de la Conselleria, així com l'aplicació de normes i directrius internes.
  
- L'elaboració i la tramitació de modificacions de la relació de llocs de treball.
  
- El seguiment del control horari.
  
- L'elaboració d'informes i propostes de resolució, impuls, tramitació i seguiment de tots els expedients en matèria de personal.
  
- La confecció i les incidències de nòmines.
  
- La conservació i la custòdia dels expedients personals.
  
3. L'Àrea d'Estudis i Documentació s'estructura en els serveis següents:
  
a) El Servei de Relacions Institucionals i Estudis.
  
b) El Servei de Documentació i Publicacions.
  
3.a) Al Servei de Relacions Institucionals i Estudis correspondrà:
  
- L'assessorament, d'acord amb criteris de competència tècnica i des d'una perspectiva pluridisciplinar, al conseller, al secretari general i, si és procedent, als restants òrgans directius de la Conselleria.
  
- L'elaboració i l'anàlisi d'informació i documentació sobre les matèries pròpies de la Conselleria, i preparació dels estudis i els informes tècnics que siguen necessaris.
  
- La proposta i la tramitació de les actuacions de la Conselleria relacionades amb l'activitat parlamentària.
  
- La preparació de la memòria anual de la Conselleria, així com d'altres activitats dirigides a la difusió de les seues actuacions o al foment del coneixement i estudi de qüestions d'interés per a la Conselleria.
  
3.b) Al Servei de Documentació i Publicacions correspondrà:
  
- La gestió de les bases de dades documentals d'interés per a la Conselleria.
  
- La gestió i la prestació dels serveis bibliotecaris de la Conselleria.
  
- La col·laboració en el tractament, l'organització i la recuperació de documentació rellevant per al desenvolupament de les funcions d'assessorament que corresponen a l'àrea.
  
- L'assistència als centres directius i unitats de la Conselleria en la solució de les seues respectives necessitats de documentació.
  
- L'elaboració i la gestió del pla de publicacions de la Conselleria i la preparació i l'impuls dels contractes necessaris per a l'edició de les publicacions de la Conselleria.
  
Article 2. De la Direcció General d'Obres Públiques
  
1. D'acord amb el vigent Reglament Orgànic i Funcional d'aquesta Conselleria, la Direcció General d'Obres Públiques es compon de les unitats següents: Divisió de Ports i Costes, Divisió de Carreteres, Divisió de Recursos Hidràulics i Servei de Suport Tècnic.
  
2. La Divisió de Ports i Costes s'estructura en els serveis següents:
  
a) Servei de Planificació i Infraestructura Portuària.
  
b) Servei de Costes.
  
2.a) Al Servei de Planificació i Infraestructura Portuària correspondrà:
  
- La planificació del sector portuari competència de la Generalitat Valenciana.
  
- La redacció d'estudis, plans i projectes, i la direcció i la inspecció de les obres de nova infraestructura.
  
- L'emissió d'informes tècnics per a l'elaboració dels informes perceptius a l'administració de l'estat en matèria de ports.
  
2.b) Al Servei de Costes correspondrà:
  
- La redacció del Pla de Costes de la Generalitat Valenciana i d'estudis, plans i projectes d'ordenació del litoral, així com la direcció de les actuacions que els desenvolupen.
  
- La vigilància de la zona de servitud de protecció de costes.
  
- La tramitació dels expedients de les autoritzacions i les sancions en matèria costes.
  
- L'emissió d'informes tècnics per a l'elaboració dels informes preceptius a l'administració de l'estat en matèria de costes.
  
3. La Divisió de Carreteres s'estructura en els serveis següents:
  
a) L'Oficina del Pla de Carreteres.
  
b) El Servei de Construcció.
  
c) El Servei de Seguretat Vial.
  
3.a) A l'Oficina del Pla de Carreteres correspondrà:
  
- El desenvolupament i el seguiment del Pla de Carreteres de la Comunitat Valenciana, així com la seua coordinació amb altres institucions.
  
- La formulació de les propostes de programació anual o plurianual de les inversions.
  
- La gestió dels plans específics, els projectes i els estudis derivats del Pla de Carreteres.
  
- L'elaboració de la normativa bàsica i la coordinació entre la planificació viària i la planificació urbanística i territorial.
  
3.b) Al Servei de Construcció correspondrà:
  
- La gestió integral d'aquelles actuacions que, pel seu caràcter estratègic, li encomane el cap de la Divisió.
  
- La gestió i el control de les obres i les seues incidències.
  
- El control d'aquells convenis que s'estime convenient.
  
3.c) Al Servei de Seguretat Vial correspondrà:
  
- La millora de la seguretat vial de les carreteres, en allò que concerneix a l'anàlisi, el diagnòstic i la planificació d'actuacions, així com el seu desenvolupament i la coordinació amb altres institucions.
  
- Les funciones relatives a la gestió i la informació de la carretera, els seus elements patrimonials i els seus serveis complementaris quant al seu estat, ús i funcionament.
  
- La coordinació en matèria de protecció civil amb les altres institucions.
  
4. La Divisió de Recursos Hidràulics s'estructura en els serveis següents:
  
a) Servei de Planificació.
  
b) Servei de Projectes.
  
c) Servei de Construcció.
  
4.a) Al Servei de Planificació correspondrà:
  
- L'elaboració, la gestió i la programació dels plans i els estudis relacionats amb els serveis i les infraestructures hidràuliques de caràcter urbà a la Comunitat Valenciana.
  
- La realització dels treballs i els estudis sobre planificació hidrològica en desenvolupament de la legislació sobre aigües, així com coordinar la relació institucional de la Generalitat Valenciana amb els òrgans de govern, la gestió i la planificació dels organismes de conca de l'Ebre, Xúquer i Segura.
  
4.b) Al Servei de Projectes correspondrà:
  
- La gestió i la supervisió dels projectes d'infraestructura hidràulica urbana.
  
4.c) Al Servei de Construcció correspondrà:
  
- La direcció, la supervisió i el control, el certificat i la proposta de modificació, si és procedent, de les obres d'infraestructura hidràulica.
  
- El control de la normativa vigent en matèria de seguretat i higiene en el treball i impacte ambiental.
  
5. El Servei de Suport Tècnic és la unitat d'assistència, assessorament i suport immediat al director general d'Obres Públiques i a les altres unitats de la Direcció General. S'ocupa de totes aquelles tasques encomanades pel director general i, específicament, de les següents:
  
- Elaboració i proposta d'informes i memòries referents a la formulació i seguiment dels plans, programes d'actuació i projectes a càrrec de la Direcció General.
  
- Preparació i seguiment de les reunions de treball del director general amb institucions i ciutadans, així com de les seues assistències a consells i comissions de què forme part.
  
- En actuació integrada i coordinada pel Servei Jurídic de la Conselleria, la redacció de propostes legislatives, instruccions i circulars, així com assessorament jurídic als serveis tècnics de la Direcció General.
  
- Suport a les unitats de la Direcció General en matèria de documentació, estudis, plans i programes en coordinació amb l'Àrea d'Estudis i Documentació de la Conselleria.
  
Article 3. De la Direcció General d'Urbanisme i Ordenació Territorial
  
1. La Direcció General d'Urbanisme i Ordenació Territorial, d'acord amb el vigent Reglament Orgànic i Funcional d'aquesta Conselleria, es compon de les unitats següents: Divisió d'Ordenació i Coordinació Territorial, Servei d'Informació i Divulgació Territorial i Servei de SuportTècnic.
  
2. La Divisió d'Ordenació i Coordinació Territorial s'estructura en els serveis següents:
  
a) El Servei d'Ordenació Territorial.
  
b) El Servei de Coordinació Territorial.
  
2.a) Al Servei d'Ordenació Territorial correspondrà:
  
- L'elaboració dels treballs d'anàlisi, diagnòstic i planificació, corresponents amb els instruments previstos en la legislació d'ordenació territorial i urbanística, així com qualsevol altres d'anàloga finalitat territorial, inclosa la cooperació en instruments supraregionals.
  
- La supervisió i la direcció de les assistències tècniques en qualsevol treball d'ordenació territorial.
  
- La gestió i el seguiment d'accions territorials desenvolupades en qualsevol dels instruments relacionats amb l'ordenació del territori.
  
- L'elaboració d'informes, els estudis i les prospectives en matèria urbanística i ordenació territorial.
  
2.b) Al Servei de Coordinació Territorial correspondrà:
  
- L'elaboració dels informes, els estudis i les anàlisis necessaris per a la determinació de criteris i directrius de política urbanística i l'adequació d'aquesta amb les distintes administracions competents en la matèria, i en especial les referides a temes d'ordenació territorial.
  
- La proposta d'instruccions i circulars en matèria de planejament i disciplina urbanística.
  
- La redacció de propostes legislatives en actuació integrada i coordinada amb el Servei Jurídic de la Conselleria, així com l'assessorament en legislació i jurisprudència.
  
- Aquelles altres funcions que se li encomane en matèria urbanística i territorial.
  
3. Al Servei d'Informació i Divulgació Territorial correspondrà:
  
- La creació, el manteniment i la gestió de l'arxiu documental i cartogràfic de la Direcció General.
  
- La creació, el manteniment i la gestió d'un sistema d'informació territorial per a la seua aplicació en els processos d'anàlisi, planificació i control.
  
- La difusió i la divulgació de la informació territorial, així com de les directrius, les normes i les instruccions en matèria urbanística.
  
- La redacció i/o la direcció de plans, els projectes i els instruments de gestió urbanística, així com l'assistència i la col·laboració amb les diferents administracions públiques.
  
- Qualsevol altra funció que puga ser d'interés en matèria de planificació urbanística i territorial.
  
4. El Servei de Suport Tècnic és la unitat d'assistència, assessorament i suport immediat al director general d'Urbanisme i Ordenació Territorial i a les altres unitats de la Direcció General. S'ocupa de totes aquelles tasques encomanades pel director general i específicament de les següents:
  
- Elaboració de propostes, informes i memòries referents a la formulació i el seguiment dels plans i els projectes a càrrec de la Direcció General.
  
- Seguiment i control tècnic dels plans i programes d'actuació.
  
- Suport tècnic a les restants unitats de la Direcció General en matèria de documentació, estudis, plans i programes.
  
- Cooperació amb les diferents administracions públiques i especialment amb l'administració local, en matèria urbanística i assessorament general.
  
- Les altres funcions que li puga encomanar el director general d'Urbanisme i Ordenació Territorial.
  
Article 4. De la Direcció General de Transports
  
1. La Direcció General de Transports, d'acord amb el vigent Reglament Orgànic i Funcional d'aquesta Conselleria, es compon de les unitats següents: Divisió d'Infraestructura del Transport, Servei d'Administració del Transport, Servei de Seguretat en el Transport, Servei de Planificació i Servei d'Arbitratge.
  
2. La Divisió d'Infraestructura del Transport s'estructura en els serveis següents:
  
a) El Servei de Projectes.
  
b) El Servei d'Obres.
  
2.a) Al Servei de Projectes correspondrà:
  
- La preparació i el desenvolupament de les actuacions necessàries per a la redacció dels projectes i la seua aprovació posterior, la seua direcció, modificacions i incidències, d'acord amb la programació existent.
  
2.b) Al Servei d'Obres correspondrà:
  
- La preparació i el desenvolupament de les actuacions necessàries per a l'execució de les obres incloses en els programes de la Direcció General, la seua direcció, modificacions i liquidació.
  
3. Al Servei d'Administració del Transport correspondrà:
  
- L'informe i la proposta de resolució, si és procedent, d'expedients en l'àrea del transport per carretera que excedisquen de les competències resolutives assignades als serveis territorials de Transports.
  
- Estudi i assessorament sobre les matèries de la seua competència en els aspectes normatiu i reglamentari.
  
- El suport a la coordinació de les polítiques de transport entre les distintes administracions.
  
- La coordinació administrativa dels serveis territorials.
  
- La gestió de les proves de capacitació professional.
  
- La gestió dels serveis del taxi en l'Àrea de Prestació Conjunta de València.
  
4. Al Servei de Seguretat en el Transport correspondrà:
  
- L'impuls, la planificació i el control dels plans de seguretat en el transport de mercaderies perilloses, transport escolar i de menors, transport de viatgers i transport de mercaderies en relació amb la normativa vigent en la matèria.
  
5. Al Servei de Planificació le correspondrà.
  
- La redacció i/o la direcció dels estudis i les anàlisis sectorials, així com aquelles comeses de caràcter tècnic que se li encomanen en suport de la resta dels serveis de la Direcció General.
  
- La gestió dels diversos aspectes que afecten la política tarifària.
  
- El desenvolupament dels plans i les actuacions del transport metropolità.
  
- La recopilació i l'arxiu de documentació tècnica i estadística, així com la formació d'un centre de documentació sobre la matèria.
  
6. Al Servei d'Arbitratge correspondrà:
  
- La direcció i la coordinació de les Juntes Arbitrals del Transport de la Comunitat Valenciana, de conformitat amb allò que s'ha disposat en la legislació vigent, i qualssevol altres d'arbitratge i procediment que li assigne el director general.
  
Article 5. De la Direcció General d'Arquitectura i Habitatge
  
1. La Direcció General d'Arquitectura i Habitatge, d'acord amb el vigent Reglament Orgànic i Funcional d'aquesta Conselleria, es compon de les unitats següents: Divisió d'Arquitectura i Actuacions Concertades, Divisió d'Habitatge i Divisió de Qualitat en l'Edificació i Servei de Suport Tècnic i Coordinació.
  
2. La Divisió d'Arquitectura i Actuacions Concertades s'estructura en els serveis següents:
  
a)El Servei d'Actuacions Directes.
  
b)El Servei d'Actuacions Concertades.
  
2.a) Al Servei d'Actuacions Directes correspondrà:
  
- L'elaboració i la tramitació de les propostes de contractació en matèria d'habitatge i intervenció en àrees urbanes i espais públics.
  
- La supervisió dels projectes d'intervenció i el seguiment de la seua execució.
  
- La gestió i el control de les obres i les seues incidències.
  
2.b) Al Servei d'Actuacions Concertades correspondrà:
  
- L'assessorament tècnic i l'elaboració de propostes de disposicions normatives en matèria de gestió del sòl, patrimoni urbà i arquitectònic i actuacions concertades d'habitatge i sòl.
  
- La gestió i el seguiment de l'execució d'actuacions concertades amb ens territorials o altres organismes en matèria d'habitatge i patrimoni arquitectònic i actuacions concertades d'habitatge i sòl.
  
3. La Divisió d'Habitatge s'estructura en els serveis següents:
  
a) El Servei de Foment i Coordinació.
  
b) El Servei d'Informació i Seguiment.
  
3.a) Al Servei de Foment i Coordinació correspondrà:
  
- L'elaboració de la normativa relativa al foment de l'habitatge i al règim jurídic dels habitatges de protecció pública, així com l'establiment dels criteris generals per a la seua aplicació pels serveis terrritorials.
  
- El control i l'avaluació de les actuacions de finançament.
  
3.b) Al Servei d'Informació i Seguiment correspondrà:
  
- La coordinació i l'assessorament tècnic en matèria d'habitatge (propietat horitzontal, arrendaments urbans, cooperatives, etc.) amb l'objecte de facilitar aquesta informació a tots els ciutadans, i la que corresponga per a l'adequada tutela del patrimoni residencial de promoció pública en coordinació amb l'IVVSA.
  
4. La Divisió de Qualitat en l'Edificació s'estructura en els serveis següents:
  
a) El Servei de Normativa.
  
b) El Servei de Control de Qualitat.
  
4.a) Al Servei de Normativa correspondrà:
  
- La programació i l'elaboració de la normativa de qualitat en l'edificació.
  
- El seguiment de la normativa comunitària, estatal i autonòmica en les distintes fases del procés d'edificació.
  
4.b) Al Servei de Control de Qualitat correspondrà:
  
- L'acreditació de laboratoris en concurrència amb l'administració de l'estat.
  
- L'elaboració de models de funcionament dels òrgans i organitzacions de control de qualitat i la definició del nivell d'inspecció.
  
- La programació i el desenvolupament d'estudis sobre control de qualitat.
  
- L'adopció mesures en relació amb el control de qualitat en les fases del procés d'edificació i el seu seguiment.
  
5. El Servei de Suport Tècnic i Coordinació. És la unitat d'assistència tècnica i de suport al director general i s'ocupa de tots els assumptes encomanats per aquest i concretament de:
  
- La coordinació, de les propostes de plans, programes i pressupostos que li encomane la Direcció General, així com l'elaboració d'informes i memòries sobre aquests en les matèries competència de la Direcció General que li siguen encomanades.
  
- L'elaboració i les propostes de contractació d'estudis i treballs i estadístiques (en col·laboració amb l'Institut Valencià d'Estadística o d'altres organismes que es consideren convenients) en les matèries pròpies de la Direcció General i, especialment, les relatives al sector de l'edificació i l'habitatge.
  
- El seguiment i la preparació de les reunions de treball del director general amb institucions i ciutadans, així com de la seua assistència a consells i comissions de què forme part.
  
- El suport tècnic a les restants unitats de la Direcció General en matèria de documentació, estudis, plans i programes, en coordinació amb l'Àrea d'Estudis i Documentació de la Conselleria.
  
Article 6. Del Centre de Desenvolupament Marítim de la Generalitat Valenciana
  
1. El Centre de Desenvolupament Marítim de la Generalitat Valenciana es compon dels serveis següents: Servei d'Explotació i Conservació de Ports i Servei de Gestió de Ports.
  
2. Al Servei d'Explotació i Conservació de Ports correspondrà:
  
- La direcció tècnica de l'explotació dels ports de la Generalitat Valenciana.
  
- La prestació i l'ordenació dels serveis portuaris i la policia de zones de servei.
  
- La conservació i el manteniment de la infraestructura i les instal·lacions portuàries.
  
- El replantejament, el reconeixement final i la inspecció de les autoritzacions i les concessions del domini públic portuari.
  
- La inspecció dels ports explotats en règim de concessió.
  
3. Al Servei de Gestió de Ports corresponderà:
  
- La liquidació i la gestió de tarifes, cànons i taxes i el manteniment de la comptabilitat d'explotació.
  
- La tramitació i el seguiment dels expedients del Centre de Desenvolupament Marítim de la Genenralitat Valenciana i, en particular, els de concessió o autorització d'ocupació del domini públic portuari i els sancionadors, amb elaboració de les propostes de resolució i informe previ, a l'efecte de l'article 116.2 de la Llei 30/1992, de 26 de novembre, dels recursos contra les resolucions del director del Centre de Desenvolupament Marítim.
  
DISPOSICIÓ TRANSITÒRIA
  
L'adscripció dels serveis d'Explotació i Conservació de Ports i de Gestió de Ports al Centre de Desvenvolupament Marítim de la Generalitat Valenciana tindrà efectes pressupostaris a partir de l'1 de gener de 2001.
  
DISPOSICIÓ DEROGATÒRIA
  
Mitjançant la present ordre queda derogada l'Ordre de 7 d'abril de 1998, del conseller d'Obres Públiques, Urbanisme i Transports, de desplegament del Decret 32/1998, de 31 de març, del Govern Valencià, així com totes les disposicions d'igual o inferior rang que s'oposen a allò que s'ha disposat en aquesta.
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 6 d'octubre de 2000
  
El conseller d'Obres Públiques, Urbanisme i Transports,


Còpia Permalink ELI